Hofgeding kom dalk oor verkiesing | Maroela Media
OVK-personeel tel stemme by die Ntolwane Primary School-stemlokaal in Nkandla. (Foto: Motshwari Mofokeng/ANA)
Die swaard van 'n hofgeding hang vir die eerste keer oor 'n Suid-Afrikaanse verkiesing met regspanne in gereedheid indien vanjaar se verkiesingsuitslae betwis gaan word.
"Dat dit 'n gemors is, is 'n feit. Die omvang van die gemors moet nou vasgestel word, en of dit 'n wesenlike verskil aan die uitslag gaan maak. Ons regspanne staan gereed," het 'n senior verteenwoordiger van 'n groot politieke party vanoggend aan Maroela Media gesê.
Wat die uitslae betref is die omvang tans baie beperk, maar wat duidelik is, is dat die VF Plus baie gegroei het. Die aanduidings is dat baie lae stempersentasies landwyd in baie ANC- en EFF-gebiede aangeteken is.
Die Wes-Kaap tel tans verreweg die vinnigste en dit lyk of die DA die provinsie gaan behou. In die Noord-Kaap lyk die ANC veilig. In die ander provinsies is die inligting nog nie genoeg om sinvolle projeksies te maak nie.
Elke politieke party is tans besig om voorbeelde van kiesbedrog byeen te bring om die omvang te bepaal. Almal het voorbeelde van hoe kiesers meer as een keer gestem het, hoe maklik dit was om die ink van die vinger te verwyder en dat die veiligheidsmeganismes teen kiesersbedrog nie behoorlik gewerk het nie.
Masego Sheburi, die OVK se adjunk-hoofverkiesingskommissaris, spreek die media toe. [8 Mei 2019]. (Foto: Oupa Mokoena/ANA)
Hoewel dit die algemene gevoel is, was politieke partye nogtans deur die bank baie versigtig om verantwoordelik op te tree in die wete dat die verkiesing nie ondermyn moet word nie. Daar is wel 'n deeglike bewustheid dat 'n verkiesing aan een of ander minimum moet voldoen om geldig te wees.
Volgens Maroela Media se inligting was daar gisteraand 'n vergadering van die veelparty-moniteringskomitee wat die OVK opdrag gegee het om 'n oudit te doen van die presiese punt waarvolgens die verkiesing vry en regverdig verklaar kan word, of nie.
Daar is 'n moontlikheid dat partye daarop kan aandring dat 'n rekonsiliasie gedoen moet word van die strokies wat aan kiesers uitgereik is, die name wat op die kieserslys doodgetrek is en die vorms wat kiesers van buite die stemdistrik moes invul om vas te stel wat die omvang van die wanverhouding is.
Ek kon die ink op my duim met n klam handoek afvryf.
Beide ek en my man het geen strokies ontvang, ons ID boeke is nie gestempel nie, ons name is wel met n lyn deur op die kieserslys getrek, ons stembriewe is voor ons oe gestempel, en linker duime is met ink gemerk
Weereens n bewys van n regte afrika demokrasie, niks werk reg nie en aan die einde stem almal saam dit was vry en regverdig wat n grap. In n MM peiling vroer was die meerderheid stem dat die Ovk nie vertrou kan word nie en hier kom die bewyse
En Wie gaan die ondersoek doen, die selfde mense wat die gemors veroorsaak het!!!!?
Ek weet van baie mense wat meer as 2 keer gestem het. koukie pen ink wat afvee. videos van mense wat bokse volstop met vooraf gemerkte vorms. bokse wat oop is. Die verkiesing was n fiasko